**נוטינגהאם פורסט** (באנגלית: **Nottingham Forest F.C**) היא קבוצת כדורגל אנגלית אשר משחקת בפרמייר ליג. נוטינגהאם היא הקבוצה היחידה באירופה שיש לה יותר זכיות בגביע אירופה לאלופות מאשר זכיות באליפות המקומית של מדינתה.

יריבתה העירונית של נוטינגהאם היא נוטס קאונטי, אך השתיים לא נפגשו לשום משחק דרבי מאז עונת 94–1993.

היסטוריה
--------

הקבוצה נוסדה בשנת 1865 ועונתה הראשונה בכדורגל האנגלי הייתה עונת 1889–1890 בליגה השנייה בה סיימה במקום הלפני האחרון. בשנת 1892 העפילה נוטינגהאם פורסט בפעם הראשונה לליגה הבכירה ואת עונתה הראשונה בליגה הבכירה אי פעם סיימה במקום ה 10. המיקום הגבוה ביותר אליו הגיעה הקבוצה בשנות ה-90 של המאה ה-19 היה המקום השביעי בו היא סיימה בשנים 1894 ו 1895. בשנת 1898 זכתה הקבוצה בגביע האנגלי לאחר ניצחון בגמר על דרבי קאונטי 1-3.

בשנת 1906 ירדה נוטינגהאם בפעם הראשונה בתולדותיה לליגת המשנה אבל היא חזרה תוך עונה לליגה הבכירה לאחר שסיימה ראשונה בליגת המשנה, אך כעבור 4 שנים ירדה שוב לליגת המשנה.

בשנת 1922 חזרה נוטינגהאם פורסט לליגה הבכירה ובשנתיים הראשונות היא ניצלה מירידה לאחר שסיימה מקום אחד מעל הקו האדום, כאשר בעונתה השנייה היא ניצלה בזכות הפרש שערים עדיף על צ'לסי, בזכות העובדה שכבשה שער אחד יותר, אך בעונתה השלישית היא נשרה שוב לליגת המשנה לאחר שסיימה את העונה במקום האחרון.

בשנת 1949 נשרה נוטינגהאם בפעם הראשונה בתולדותיה לליגה השלישית, אולם היא חזרה לליגה השנייה בחלוף שנתיים, לאחר עונה מצוינת עם הפסד ביתי אחד בלבד כל העונה ולאחר שכבשה 110 שערי ליגה. בשנת 1957 היא חזרה לליגה הבכירה אחרי היעדרות של 32 שנים.

שנתיים לאחר שחזרה לליגה הבכירה זכתה נוטינגהאם בגביע האנגלי בפעם השנייה בתולדותיה, לאחר ניצחון במשחק הגמר על לוטון טאון 1-2.

בשנת 1967 הייתה הקבוצה על סף זכייה באליפות היסטורית, אולם סיימה לבסוף את העונה במקום השני כסגניתה של מנצ'סטר יונייטד. בשנת 1972, אחרי 15 שנים ברציפות בליגה הבכירה, נשרה נוטינגהאם חזרה לליגת המשנה לאחר שסיימה במקום הלפני האחרון.

לאחר 4 שנים של דשדושים בליגת המשנה ללא הצלחה לחזור לליגה הבכירה, הגיע המפנה כאשר מינוייהם של המנג'ר, בריאן קלאף, ועוזרו, פיטר טיילור, באמצע שנות השבעים, הביא למפנה. בשנת 1977 העפילה הקבוצה לליגה הראשונה באנגליה אחרי 5 שנים של היעדרות. שנה מאוחר יותר, בשנת 1978, זכתה הקבוצה באליפות אנגליה, ובאותה שנה זכתה בגביע הפוטבול ליג אחרי ניצחון במשחק הגמר החוזר על ליברפול 0-1 כאשר קודם לכן, במשחק הגמר הראשון, לא הושגה הכרעה והמשחק הסתיים בתיקו 0-0 

ב-1979 זכתה הקבוצה בגביע אירופה לאלופות אחרי ניצחון במשחק הגמר על מאלמה משוודיה 0-1. הקבוצה הצליחה באותה שנה להגן על תוארה כמחזיקת גביע הפוטבול ליג אחרי ניצחון במשחק הגמר על סאות'המפטון 2-3. 

שנה מאוחר יותר זכתה הקבוצה בפעם השנייה ברציפות בגביע אירופה לאלופות אחרי ניצחון במשחק הגמר על המבורג באותה תוצאה. הקבוצה העפילה בפעם השלישית ברציפות לגמר גביע הפוטבול ליג אך בניגוד לשתי הפעמים הקודמות לא הצליחה להגן על תוארה והיא נוצחה במשחק הגמר בידי וולבס 0-1.

במשך רוב שנות השמונים שיחקה הקבוצה בחלק העליון של הליגה הראשונה ומאז הלכה הקבוצה ודעכה. 

בסיום עונת 1992-1993 נפרדה הקבוצה מהליגה הבכירה אחרי 16 שנים ברציפות בהן הספיקה לזכות באליפות, פעמיים בגביע אירופה לאלופות וארבע פעמים בגביע הפוטבול ליג. בסיום אותה עונה נפרדה הקבוצה ממאמנה בריאן קלאף שאימן במועדון במשך 18 שנים ברציפות.

פרנק קלארק, שחקן העבר של הקבוצה, שהיה שותף לאליפות ולשתי הזכיות של נוטינגהאם בגביע אירופה לאלופות בשנות השבעים, מונה למאמנה החדש של נוטינגהאם והוא הצליח להחזיר את נוטינגהאם לפרמייר ליג תוך עונה אחת לאחר שהקבוצה סיימה במקום השני, ובעונתה המחודשת בפרמייר ליג סיימה נוטינגהאם במקום השלישי, מה שזיכה אותה בכרטיס השתתפות גביע אופ"א. נוטינגהאם העפילה עד לרבע הגמר של המפעל, בו הודחה בידי באיירן מינכן.

בדצמבר 1996 עזב קלארק את נוטינגהאם אחרי 3.5 שנים, לאחר שהקבוצה דורגה עמוק בתחתית הטבלה, אך גם מחליפו, סטיוארט פירס, ששימש כמאמן זמני בקבוצה בנוסף להיותו שחקן בקבוצה, לא הצליח למנוע את ירידתה של נוטינגהאם לליגת המשנה אחרי 3 עונות רצופות בפרמייר ליג.

דייב באסט מונה למאמנה החדש של נוטינגהאם לקראת פתיחת עונת 1997-1998 שבסיומה שבה נוטינגהאם לפרמייר ליג לאחר שסיימה במקום הראשון בליגת המשנה, כשהיא מסיימת את העונה עם 94 נקודות, אלא שדייב באסט עזב את הקבוצה בעונה שלאחר מכן, בתחילת ינואר 1999, לאחר שהקבוצה הייתה בתחתית הטבלה, וגם מחליפו מיקי אדמס לא הצליח למנוע את ירידתה לליגה השלישית תוך 7 שנים.

בניגוד לשתי הפעמים הקודמות בה נוטינגהאם פורסט חזרה לפרמייר ליג תוך עונה, לא הצליחה נוטינגהאם לחזור לפרמייר ליג בעונה הראשונה שלאחר הירידה לאחר שהקבוצה סיימה במקום ה 14 בלבד. בשנת 2003 סיימה הקבוצה במקום השישי והשתתפה בפליאוף על העלייה לפרמייר ליג, אך היא נוצחה בחצי גמר הפלייאוף בידי שפילד יונייטד.

מצבה של הקבוצה הוחמר שנתיים לאחר מכן, לאחר שהקבוצה נשרה לליגת הפוטבול ליג הראשונה, הליגה השלישית בחשיבותה. בסיום עונת 2007-2008 שבה נוטינגהאם לליגת המשנה לאחר היעדרות של 3 שנים.

בעונת 2021/2022 העפילה לגמר פלייאוף הצ'מפיונשיפ לאחר שסיימה במקום הרביעי וניצחה בחצי הגמר את שפילד יונייטד ובגמר את האדספילד טאון ושבה לפרמייר ליג לאחר 23 שנות היעדרות. בגביע האנגלי העפילה הקבוצה לרבע הגמר, כאשר היא עוברת קבוצות בכירות ביניהן ארסנל ולסטר סיטי בטרם הודחה על ידי ליברפול.

את עונת 2022/2023 סיימה הקבוה במקום ה-16 והצליחה להישאר עונה נוספת בפרמייר ליג.

סגל נוכחי
---------

נכון ל-1 במרץ 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ארצות הבריתארצות הברית | שוער | מאט טרנר  |
| 3 | פורטוגלפורטוגל | מגן | נונו טבארש  (בהשאלה מארסנל) |
| 6 | אנגליהאנגליה | קשר | ג'ונג'ו שלבי  |
| 7 | ויילסויילס | הגנה | נקו ויליאמס  |
| 8 | סנגלסנגל | קשר | שייקו קויאטה  |
| 9 | ניגריהניגריה | חלוץ | טאיוו אווניי  |
| 10 | אנגליהאנגליה | קשר | מורגן גיבס-וייט  |
| 11 | ניו זילנדניו זילנד | חלוץ | כריס ווד  |
| 13 | ויילסויילס | שוער | ויין הנסי  |
| 14 | אנגליהאנגליה | חלוץ | קאלום הדסון-אודוי  |
| 15 | אנגליהאנגליה | בלם | הארי טופולו  |
| 16 | ארגנטינהארגנטינה | קשר | ניקולאס דומינגס  |
| 18 | ברזילברזיל | בלם | פליפה אוגוסטו  |
| 19 | סנגלסנגל | מגן | מוסא ניאחאטה  |

 |  | 

| מס' |  | עמדה | שם |
| --- | --- | --- | --- |
| 20 | ארצות הבריתארצות הברית | קשר | ג'ובאני ריינה  (בהשאלה מבורוסיה דורטמונד) |
| 21 | שוודיהשוודיה | חלוץ | אנתוני אלנגה  |
| 22 | אנגליהאנגליה | קשר | ריאן ייטס  (קפטן) |
| 23 | יווןיוון | שוער | אודיסאס ולחודימוס  |
| 26 | בלגיהבלגיה | שוער | מאטס סלס  |
| 27 | בלגיהבלגיה | חלוץ | דיבוק אוריגי  |
| 28 | ברזילברזיל | קשר | דנילו  |
| 29 | ארגנטינהארגנטינה | מגן | גונסאלו מונטייל  (בהשאלה מסביליה) |
| 30 | חוף השנהבחוף השנהב | בלם | וילי בולי  |
| 32 | אירלנדאירלנד | בלם | אנדרו אומובמידלה  |
| 37 | פורטוגלפורטוגל | חלוץ | רודריגו ריברו  (בהשאלה מספורטינג ליסבון) |
| 40 | ברזילברזיל | בלם | מורילו  |
| 43 | ניגריהניגריה | מגן | אולה איינה  |
| 48 | צרפתצרפת | קשר | עטיף קונאטה  |

 |

תארים
-----

### תארים מקומיים

* **אליפות אנגליה (1)**:
	+ 1977/1978
* **גביע ה-FA‏ (2)**:
	+ 1897/98, 1958/59
* **גביע הליגה‏ (4)**:
	+ 1977/78, 1978/79, 1988/89, 1989/90
* **מגן הצדקה**:
	+ 1978

### תארים אירופים

* **גביע אירופה לאלופות (2)**:
	+ 1978/1979, 1979/1980
* **הסופר קאפ האירופי**:
	+ 1979

קישורים חיצוניים
----------------

ויקישיתוף מדיה וקבצים בנושא **נוטינגהאם פורסט** בוויקישיתוף
* 

* אתר האינטרנט הרשמי של נוטינגהאם פורסט (באנגלית)
* נוטינגהאם פורסט, ברשת החברתית פייסבוק

* נוטינגהאם פורסט, ברשת החברתית אקס (טוויטר)

* נוטינגהאם פורסט, ברשת החברתית אינסטגרם

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* אתר למנויים בלבד עוזי דן, נוטינגהאם פורסט: בכדורגל המודרני, לאימפריה כזו כבר אין מקום, באתר הארץ, 9 במרץ 2018
* רועי ויינברג, ‏מרוב בעיות לא רואים את היער: על נוטינגהאם פורסט החדשה, באתר ‏מאקו‏, 23 ביולי 2022

הערות שוליים
------------

1. ↑  Nottingham Forest Football Club, Nottingham Forest FC - First Team, Nottingham Forest FC

| אנגליהאנגליה הפרמייר ליג, עונת 2023/2024 |
| --- |
| 

|  |
| --- |
| אברטון • אסטון וילה • ארסנל • בורנמות' • ברייטון • ברנטפורד • ברנלי • וולברהמפטון וונדררס • וסטהאם יונייטד • טוטנהאם הוטספר  לוטון טאון • ליברפול • מנצ'סטר יונייטד • מנצ'סטר סיטי • נוטינגהאם פורסט • ניוקאסל יונייטד • פולהאם • צ'לסי • קריסטל פאלאס • שפילד יונייטד |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2007001958
* MusicBrainz: 1dbd1281-d64f-419d-8108-ba2f63bb7ab4
* NKC: ko2016917333
* VIAF: 156194490
* WorldCat: lccn-nb2007001958

 |